
Az aknavetők harci alkalmazása század és zászlóalj szinten,
támadásban, védelemben, és béketámogató műveletek során
Az aknavetők egyszerű szerkezete ellenére, még mindig a modern harcmezők
nélkülözhetetlen eszközei. Ennek oka, hogy előállítási költségük alacsony, súlyuk kicsi, és
segítségével gyorsan lehet tűztámogatást biztosítani az adott alegység számára. Ezért úgy
gondolom, hogy ezen eszközök alkalmazási módjainak bemutatása fontos lehet az
összfegyvernemi alegységek parancsnokainak.
Dolgozatom első részében az aknavetők szerkezeti-technikai bemutatását, és harci
alkalmazásuk tapasztalatainak a feldolgozását írtam le az 1960-as évektől napjainkig terjedő
időszakban. Ezen tapasztalatok bemutatását konkrét történelmi eseményekre vetítettem ki.
Dolgozatom ezen része, haditechnikai, valamint hadtörténelmi áttekintés, de a történelmi
eseményeket harcászati szempontból vizsgáltam meg.
A dolgozat második részében az aknavetők alkalmazási módjait mutattam be
támadásban, és védelemben, ezen belül bemutattam az alapvető összfegyvernemi harcászati
elveket, és ezekbe illesztettem be az aknavetők alkalmazását.
A harmadik részben ismertettem a béketámogató műveletek fogalmát, fajtáit, ezek
mellett ismertettem aknavetők alkalmazási módjait békefenntartó műveletek során.
Az utolsó részben bemutattam az aknavető alegységek helyét, szerepét, helyzetét és a
lehetséges fejlesztési irányait, a Magyar Honvédség kötelékében század és zászlóalj szinten.
Dolgozatom megírása előtt részletesen áttanulmányoztam a külföldi, és a
hazai szakirodalmat, valamint az alapvető harcászati elveket, így alapos
kutatómunkám eredménye ez a dolgozat.




